**Poeme africane (I)**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un pământ roșu.

Stelele mor ascunse sub copaci.

Jos în colțul lumii e un loc.

Acolo, de vrei, poți să zaci.

Ritualuri cu zei prinși în săgeți

și puși la prăjit peste flăcări viclene

amintesc, aiurea cumva, că odată

și pe-aici fost-au troiene.

Totemul își sparge temelia

aducând un alb dumnezeu

într-o lume tăcută, flămândă

și slabă mereu.

Un pământ roșu...

sărăcie în vorbe, sărăcie în gând.

Bine-ai venit, Dumnezeule,

aici unde zeii de foame se sting!